b'\n_START_ARTICLE_\nBenevento Calcio\n_START_SECTION_\nPrimii ani\n_START_PARAGRAPH_\nClubul a fost \xc3\xaenfiin\xc8\x9bat ca Associzione Calcio Benevento \xc3\xaen 1929, iar stadionul pe care a jucat a fost Meomartini care a fost construit de Ciccio Minocchia._NEWLINE_Dup\xc4\x83 ce a promovat \xc3\xaen diviziile inferioare ale fotbalului italian \xc3\xaen primii ani de existen\xc8\x9b\xc4\x83, echipa a ajuns \xc3\xaen Prima Divisione, al treilea e\xc8\x99alon profesionist din Italia la momentul respectiv, \xc3\xaen sezonul 1934-1935. \xc3\x8en primul sezon din aceast\xc4\x83 liga echipa a terminat deasupra unor cluburi, cum ar fi Reggina. De\xc8\x99i nu a promovat \xc3\xaen Serie B, echipa a r\xc4\x83mas \xc3\xaen al treilea nivel al fotbalului italian pentru sezonul 1935-1936, e\xc8\x99alon reorganizat \xc3\xaentr-o lig\xc4\x83 mai mica de 64 echipe redenumit\xc4\x83 Serie C.\n_START_SECTION_\nSecolul al XXI-lea\n_START_PARAGRAPH_\nClubul FC Sporting Benevento Srl a fost declarat falimentat \xc3\xaen 2005. \xc3\x8en acela\xc8\x99i timp, a fost \xc3\xaenfiin\xc8\x9bat Benevento Calcio SpA. \xc3\x8en sezonul regulat din anul comepteti\xc8\x9bional 2007-08 al Seriei C2 echipa a terminat pe primul loc \xc3\xaen Girone C, c\xc3\xa2\xc8\x99tigand promovarea direct\xc4\x83 \xc3\xaen noua Lega Pro Prima Divisione pentru sezonul 2008-09. \xc3\x8en sezonul 2008-09, primul sezon al lui Benevento \xc3\xaen Lega Pro Prima Divisione, echipa a terminat pe locul 2. Acest lucru a \xc3\xaensemnat calificarea \xc3\xaen play-off cu meciuri tur-retur. A c\xc3\xa2\xc8\x99tigat semifinala \xc3\xaempotriva celor de la Foggia, dup\xc4\x83 dou\xc4\x83 meciuri \xc3\xaencheiate la egalitate (0-0 \xc8\x99i 2-2), dar au pierdut finala cu Crotone, 2-1 dup\xc4\x83 dou\xc4\x83 meciuri._NEWLINE_Gaetano Auteri a fost numit antrenor principal pentru sezonul 2015-16. \xc3\x8en acel sezon, Benevento a c\xc3\xa2\xc8\x99tigat liga \xc8\x99i a promovat \xc3\xaen Serie B, pentru prima dat\xc4\x83 \xc3\xaen istoria sa. Promovarea matematic\xc4\x83 a avut loc la 30 aprilie 2016, dup\xc4\x83 ce a \xc3\xaenvins pe Lecce 3-0._NEWLINE_La 08 iunie 2017, Benevento a promovat \xc3\xaen Serie A, pentru prima dat\xc4\x83 \xc3\xaen istoria sa, dup\xc4\x83 ce a \xc3\xaenvins-o pe Carpi \xc3\xaen play-off-ul Seriei B cu 1-0 la total.'